2.4.
 Изпитване за съответствие на изпускателната уредба на превозното средство
 2.4.1.
 Енергийната система на изпитваното превозно средство (напр. пакетът горивни елементи или двигателят) се подгрява до нормалната си работна температура.
 2.4.2.
 Измервателното устройство се подгрява преди употреба до нормалната си работна температура.
 2.4.3.
 Измервателната част на измервателното устройство се разполага по осовата линия на потока отработили газове до 100 mm от точката на отвеждане на отработилия газ, от външната страна на превозното средство.
 2.4.4.
 Концентрацията на отработилия водород се измерва непрекъснато при всяка от следните стъпки:
 а)енергийната система се изключва;
 б)след приключване на процеса на затваряне на запорния клапан, незабавно се пуска в ход енергийната система; и
 в)след изтичането на една минута, енергийната система се изключва и измерването продължава до приключването на процедурата по затваряне на запорния клапан.
 2.4.5.
 Измервателното устройство трябва да има време на реагиране при измерването, по-малко от 300 милисекунди.
 2.5.
 Изпитване за съответствие по отношение на утечки от горивопровода
 2.5.1.
 Енергийната система на изпитваното превозно средство (напр. пакетът горивни елементи или двигателят) се подгрява и работи при нормалната си работна температура, като в горивопроводите се прилага работното налягане.
 2.5.2.
 Утечките на водород се оценяват в достъпните участъци от горивопроводите от участъка с високо налягане до пакета горивни елементи (или двигателя), като се използва детектор на утечки на газ или течност за откриване на утечки, като сапунен разтвор например.
 2.5.3.
 Утечки се търсят предимно около съединенията.
 2.5.4.
 Когато се използва детектор на утечки на газ, търсенето се извършва чрез задействане на детектора в продължение на най-малко 10 секунди на места възможно най-близо до горивопроводите.
 2.5.5.
 Когато се използва течност за откриване на утечки, към откриване на утечките се пристъпва незабавно след прилагането на течността. В допълнение, се провеждат визуални проверки няколко минути след прилагането на течността, за да се установи наличието на мехури, причинени от много малки утечки.
 2.6.
 Проверка на монтажа
 Съответствието на системата се проверява визуално.
 2.7.
 Изпитване за утечки след сблъсък за системи за съхранение на втечнен водород
 Преди изпитването на сблъсък на превозното средство се предприемат следните стъпки за подготовка на системата за съхранение на втечнен водород (ССВВ):
 а)ако превозното средство не е снабдено със следните възможности като част от стандартното превозно средство, преди изпитването се монтира следното:
 -датчик за налягането в ССВВ. Измервателният обхват с отчитане на датчика за налягане трябва да бъде най-малко 150 % от МДРН, точността от най-малко 1 % от измервателния обхват и способност за отчитане на стойности от най-малко 10 kPa;
 -температурен датчик за ССВВ. Температурният датчик трябва да е способен да измерва криогенните температури, очаквани преди сблъсъка. Датчикът се разполага на изход на резервоара, възможно най-близо до него;
 б)гърловини за пълнене и изпразване. ССВВ трябва да е с възможност за добавяне и отстраняване на газове както в течно, така и в газообразно състояние, преди и след изпитването на сблъсък;
 в)ССВВ се продухва с най-малко 5 обема газообразен азот;
 г)ССВВ се пълни с азот до нивото на максималното пълнене с водород по тегло;
 д)след напълването газовият вентил (за азота) се затваря и резервоарът се оставя да се